Nariadenie Rady (EHS) č. 1811/88
z 23. júna 1988
o uplatňovaní rozhodnutia 1/88 Spoločného výboru EHS-EZVO pre spoločný tranzitný režim, ktorým sa menia a dopĺňajú dodatky I, II a III k dohovoru z 20. mája 1987 o spoločnom tranzitnom režime
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 113,
so zreteľom na návrh Komisie,
keďže článok 15 ods. 3 Dohovoru medzi Európskym spoločenstvom, Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o spoločnom tranzitnom režime [1] deleguje na spoločný výbor zriadený uvedeným dohovorom právomoc prijímať svojím rozhodnutím zmeny a doplnky dodatkov k dohovoru;
keďže spoločný výbor sa rozhodol zmeniť, doplniť a upraviť určité ustanovenia dodatkov I, II a III k dohovoru;
keďže uvedené zmeny, doplnky a úpravy sú predmetom rozhodnutia 1/88 spoločného výboru;
keďže je nevyhnutné prijať opatrenia na vykonávanie uvedeného rozhodnutia,
PRIJALA TOTO NARIADENIE:
Článok 1
Rozhodnutie 1/88 Spoločného výboru EHS-EZVO pre spoločný tranzitný režim, ktorým sa menia a dopĺňajú dodatky I, II a III Dohovoru o spoločnom tranzitnom režime, sa bude uplatňovať v spoločenstve.
Text uvedeného rozhodnutia je pripojený k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Luxemburgu 23. júna 1988